EkBass/fiwiki-20250220-pages-articles huggingface dataset:
Petri Hirvonen

Petri Hirvonen (24. huhtikuuta 1936 Helsinki – 17. tammikuuta 2022 Helsinki) oli suomalainen kardiologi. Hirvonen valmistui lääketieteen lisensiaatiksi 1964, sai sisätautien erikoislääkärin oikeudet 1977 ja suoritti kardiologian erikoislääkärin pätevyyden 1979. Lääketieteen ja kirurgian tohtoriksi hän väitteli 1975. Sotilasarvoltaan hän oli lääkintäkapteeniluutnantti ja lääkintöneuvoksen arvon hän sai 2007. Hirvonen työskenteli uransa aikana muun muassa Salus-sairaalassa, HYKS:ssä sekä Kivelän ja Marian sairaaloissa. Hän jäi eläkkeelle Marian sairaalan apulaisylilääkärin tehtävästä. Vuosina 1977–1986 hän toimi Suomen Sydänliitossa muun muassa laitoksen asiantuntijalääkärinä ja johtajana. Lääkintöhallituksen sydän- ja verisuonitautien tieteellisen asiantuntijaryhmän sihteerinä hän työskenteli 1980–1986 sekä Suomen Kardiologisen Seuran varainhoitajana ja hallituksen jäsenenä 1977–1980. Hän teki huomattavaa valistus- ja kirjoitustyötä sydäntautien tutkimuksesta ja hoidosta, muun muassa angina pectoriksesta, aorttaläppävioista tai vasemmasta kylkiasennosta sydämen vajaatoimintapotilaaseen. Hirvonen toimi myös Otavan ja Yhtyneitten Kuvalehtien työterveyslääkärinä. Lisäksi hän toimi yksityislääkärinä ja Dextran konsultoivana kardiologina sekä sydämen ultraäänitutkimuksista vastaavana lääkärinä. Petri Hirvosen vanhemmat olivat KTT Eino Hirvonen ja Aili Kuusinen. Hän oli naimisissa Katariina (Kaisa) o.s. Reenpään kanssa. == Lähteet == Luokka:Suomalaiset kardiologit Luokka:Vuonna 1936 syntyneet Luokka:Vuonna 2022 kuolleet
Rose and Maloney

Rose and Maloney on brittiläinen TV-sarja, jota esitettiin vuosina 2002-2005. Pääosissa ovat Sarah Lancaster (Rose Lindén) ja Phil Davies (Maloney). Sarjassa nainen ja hänen miespuolinen apulaisensa työskentelevät kuvitteellisen CJRA (Criminal Justice Review Agency), organisaation palveluksessa etsien oikeuden vääriä ratkaisuja. ==Lähteet== * https://m.imdb.com/title/tt0338655/ Luokka:Brittiläiset televisiosarjat
Kansallinen korpus

Kansallinen korpus () on ukrainalainen puolue. Kansallinen korpus kannattaa kuolemanrangaistusta maanpetokseen syyllistyneille sekä korkea-arvoisille virkamiehille, jotka syyllistyvät kavallukseen. Puolue kannattaa myös perustuslain muuttamista niin, että Ukrainan presidentin valtaoikeuksia laajennettaisiin siten, että presidentistä tulisi sekä asevoimien päällikkö että hallituksen päämies. Puolue ajaa myös diplomaattisten suhteiden katkaisua Venäjään, kunnes se on vetänyt joukkonsa Donbassista ja Krimiltä ja maksanut sotakorvauksia. Puolueen mielestä Ukrainan pitäisi rakentaa maiden välisiä suhteita etenkin Itämeren ja Mustanmeren alueiden valtioihin. Puolue kannattaa ydinaseen hankkimista Ukrainalle. Lisäksi Kansallinen korpus kannattaa niiden yhtiöiden, jotka olivat osa julkista valtaa ennen Ukrainan itsenäistymistä, uudelleenkansallistamista. Puolue kannattaa kansalaisten oikeutta hankkia aseita itsepuolustustarkoituksiin. Loppuvuonna 2015 rekisteröitiin Ukrainan patriootti -niminen puolue, jolla ei kuitenkaan ensimmäisen vuoden aikana ollut julkista toimintaa. Kansallinen korpus perustettiin nykymuodossaan ja se sai nykyisen nimensä, kun Azov-pataljoona perusti sen Ukrainan puolustajien päivänä 14. lokakuuta 2016 Kiovassa järjestetyssä kokouksessa, johon oli kerääntynyt 292 edustajaa Ukrainan kaikilta alueilta. Pataljoonan komentaja Andrii Biletski valittiin yksimielisesti nelivuotiskaudelle ensimmäiseksi puheenjohtajaksi. Suurin osa Kansallisen korpuksen johtajista on Azov- pataljoonan jäseniä. Puolueen hallintorakenne on perustettu sittemmin toimintansa lopettaneen Azov-pataljoonan siviilijärjestösiiven tilalle, jota sitäkin Biletski johti. Kansallista korpusta on syytetty väkivaltaisuuksista ja uhaksi Ukrainan demokratiakehitykselle. Amerikkalaisen Freedom Housen raportissa vuonna 2018 Kansallista korpusta ja sen puheenjohtajaa Biletskiä luonnehdittiin äärioikeistolaisiksi. Puolueen itsensä mielestä puolue ei ole uhka demokratialle ja heidän mukaansa he käyttävät laillisia keinoja suojellakseen yleistä järjestystä. Puolisotilaallinen järjestö Natsionalni Druzhyny on kytköksissä puolueeseen. Vuoden 2019 parlamenttivaaleissa Kansallinen korpus oli vaaliliitossa muutaman muun äärioikeistolaisen ryhmän kanssa ja ne saivat yhteensä hieman yli kaksi prosenttia annetuista äänistä. Paikallisvaaleissa 2020 Kansallinen korpus sai 23 paikkaa. Kansallisen korpuksen kansainvälisten asioiden sihteeri Olena Semenjaka oli vuonna 2019 Turussa järjestetyssä nationalistisessa Awakening-konferenssissa puhujana. Sarastus-verkkolehti on julkaissut Semenjakan tekstejä. == Lähteet == == Aiheesta muualla == Luokka:Ukrainan puolueet Luokka:Äärioikeistolaiset puolueet
Luettelo Praton maakunnan kunnista

Tämä on luettelo Italian Praton maakunnan kunnista. Istat-koodi Kunta Asukasluku (2021) 100001 Cantagallo 3 102 100002 Carmignano 15 098 100003 Montemurlo 19 477 100004 Poggio a Caiano 10 169 100005 Prato 201 410 100006 Vaiano 9 975 100007 Vernio 6 038 Yhteensä 265 269 ==Lähteet== * * Praton maakunta
Brooken piirikunta

Brooken piirikunta () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 22 559 vuonna 2020. Piirikunnan hallintokeskus on Wellsburgin kaupunki. Piirikunta on perustettu vuonna 1796. == Väestö == Vuonna 2020 Brooken piirikunnan 22 559 asukkaasta valkoisia oli 96,3 %, mustia 1,5 %, aasialaisia 0,5 % ja alkuperäisasukkaita 0,2 %. Vuonna 2019 2,2 % asukkaista puhui kotonaan jotain muuta kieltä kuin englantia ja 1,4 % asukkaista oli syntynyt ulkomailla. == Lähteet == == Aiheesta muualla == Luokka:Länsi-Virginian piirikunnat
La Bussière-sur-Ouche

La Bussière-sur-Ouche on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ouchejoen varrella, noin 28 kilometriä Beaunen kaupungista luoteeseen. Kunta on tunnettu 1100-luvulta peräisin olevasta sisterssiläisluostarista. 1200-luvulla Bussièren luostarissa oli 300 munkkia. Ranskan uskonsotien aikana 1500-luvulla munkkien määrä väheni, ja lopulta Ranskan suuren vallankumouksen aikana 1700-luvun lopulla munkit ajettiin pois luostarista ja rakennukset myytiin. Luostarista on säilynyt suuri ruokasali, kellari ja luostaritalo. Nykyään rakennuksissa toimii luksushotelli Relais & Châteaux. Luostarin vieressä oleva seurakuntakirkko Notre Dame des trois Vallées on myös peräisin 1100-luvulta. ==Tunnettuja kuntalaisia== *Henri Vincenot, (1912-1985), kirjailija. Tiedosto:Abbaye de la Bussière DSC 0267.JPG|Bussièren luostari Tiedosto:Canal de Bourgogne à La Forgé DSC 0376.JPG|Burgundin kanava ==Lähteet== ==Aiheesta muualla== Luokka:Côte-d’Orin kunnat
Suburbs

__NOTOC__ The Suburbs on indie rock -yhtye Arcade Firen kolmas studioalbumi, joka julkaistiin 2. elokuuta 2010. == Kappaleet == # # # # # # # # # # # # # # # # == Arvostelut == * Soundi: ARCADE FIRE: The Suburbs Viitattu 21.3.2022. == Lähteet == Luokka: Vuoden 2010 albumit Luokka:Arcade Firen albumit
Bengt E. Nyström

Bengt Engelbrekt Nyström (20. syyskuuta 1886 Söderköping, Itä-Göötanmaa, Ruotsi - 28. kesäkuuta 1959, Tukholma) oli ruotsalainen kirjailija ja opettaja. Nyström aloitti koulunkäyntinsä kotikaupungissa ja valmistui ylioppilaaksi Norrköpingissä 1905 sekä suoritti filosofian maisterintutkinnon Upsalassa 1910. Vuodesta 1919 alkaen hän oli matematiikan ja fysiikan opettajana Tukholman Södra Latin (Högre annmänna läroverket) - koulussa. Ensimmäisen runokirjansa "Vilsna vindar" hän julkaisi 1907 ja hän tuli tunnetuksi kirjan "Jordens oro" kautta, joka ilmestyi 1934. Hänen runokirjoissaan välittyi selkeästi kristillinen elämännäkemys. Runokirjojen ohella hän on julkaissut proosateoksia ja matermatiikan oppikirjoja. Vuonna 1935 osallistui Nyström Sigtunassa pidettyyn koferenssiin "Diktens frihet". Siellä hän tutustui virsirunoilija Emil Liedgreniin, joka oli tutustunut Nyströmin runoihin etenkin kokoelman "Rymden klarnar" (1934) kautta. Liedgren kannusti Nyströmiä kirjoittamaan virsiä, joissa kiitettäisiin työstä maan päällä. Nyström kirjoittikin virren "Som sådden förnimmer Guds välbehag" ja se valittiin vuonna 1937 ilmestyneeseen Ruotsin kirkon virsikirjaan. Se on edelleen samassa kieliasussa vuoden 1986 virsikirjassa, virsi 183. Luulajan virsikirjassa, vuodelta 1972 se oli Willaim Snellin ja Anna-Maija Raittilan 1967 ja 1969 kääntämänä "Kuin Jumala siemenet siunaapi Maaperässä köyhässäkin". Vuoden 2002 virsikirjassa se on Anna-Maija Raittilan 1996 kääntämänä "Kuin siementä mullassa koskettaa voi siunaus lämpöinen." == Lähteet == Luokka: Ruotsalaiset virsirunoilijat Luokka: Vuonna 1886 syntyneet Luokka: Vuonna 1959 kuolleet
Reflektor

__NOTOC__ Reflector on indie rock -yhtye Arcade Firen neljäs studioalbumi, joka julkaistiin 28. lokakuuta 2013. == Kappaleet == === CD 1 === # # # # # # # === CD 2 === # # # # # # == Arvostelut == * Rumba: Arcade Fire: Reflektor – Kauniin suhteen jatko, mutta vailla tuttua ekstaasia Viitattu 21.3.2022. * Soundi: ARCADE FIRE:Reflektor Viitattu 21.3.2022. == Lähteet == Luokka: Vuoden 2013 albumit Luokka:Arcade Firen albumit
Her (Original Score)

__NOTOC__ Her (Original Score) on Arcade Firen & Owen Pallettin studioalbumi, joka julkaistiin 19. maaliskuuta 2021. == Kappaleet == # # # # # # # # # # # # # == Lähteet == Luokka: Vuoden 2021 albumit Luokka:Arcade Firen albumit
We (albumi)

__NOTOC__ We on Arcade Firen studioalbumi, joka julkaistiin 6. toukokuuta 2022. == Kappaleet == # # # # # # # # # # == Arvostelut == * Helsingin Sanomat: Arcade Fire teki koomisissa määrin suuren ja vakavan aikalaislevyn: 35 vuotta täyttäneille olisi hyvä luoda globaali ja kireä lupajärjestelmä internetiä käsittelevän taiteen tekemiseen Viitattu 20.5.2022. * Soundi: Levyarvio: Hälyääniä unelmien raunioilla – Onko Arcade Firen We ”se suuri amerikkalainen levy”? Viitattu 20.5.2022. == Lähteet == Luokka: Vuoden 2022 albumit Luokka:Arcade Firen albumit
August Borgström

August Borgström (23. huhtikuuta 1844 Helsinki – 16. maaliskuuta 1899 Forssa) oli suomalainen yritysjohtaja ja kauppaneuvos (1897). Hän toimi Forssan puuvillatehtaan isännöitsijänä vuosina 1885–1899. Borgströmin isä, kauppaneuvos Henrik Borgström perusti tehtailija Axel Wilhelm Wahrenin ja varakonsuli Conrad Hernmarckin kanssa Forssan puuvillakehräämön vuonna 1847. Siitä muodostettiin vuonna 1859 Forssa Ab. August Borgström kävi Helsingin yksityislyseota ja opiskeli sitten ensin Stuttgartissa vuosien 1861–1862, Zürichissä vuosien 1862–1864 ja lopuksi Karlsruhen polyteknillisessä opistossa vuosien 1864–1865 aikana. Insinööriopintojen jälkeen hän työskenteli vuosina 1866–1867 Saksassa konetehtailla ja vuonna 1868 puuvillatehtaassa Manchesterissa. Oltuaan vuoden isänsä toimistossa Helsingissä ja Forssassa hän lähti uudelleen Englantiin. Huhtikuussa 1871 Borgström sai vakituisen työpaikan Forssasta, ja vuonna 1873 hänet nimitettiin tehtaan apulaisjohtajaksi. Pääjohtajaksi hän nousi 28. elokuuta 1885. Borgströmin aikana Forssan tehdasta laajennettiin huomattavasti, sen vanhojen koneiden tilalle hankittiin uusia ja tehtaan työntekijämäärä kasvoi. Tehtaan tavaroiden menekki Venäjällä oli heikentynyt Borgströmin aikana Suomen ja Venäjän tullisuhteiden muutosten vuoksi, mutta kotimainen kysyntä oli kasvanut voimakkaasti. Borgströmillä oli inhimillinen ja hyväntahtoinen maine tehtaan työntekijöiden keskuudessa. Hän lahjoitti rahaa työntekijöiden lastentarhan ja sairaus- ja avustuskassan perustamista varten. Borgström harrasti viulunsoittoa, Stradivariuksen ja muiden italialaisten soitinrakentajien viulujen keräilyä ja klassista musiikkia. Hän testamenttasi huomattavan summan ja viulukokoelmansa Helsingin musiikkiopistolle. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Suomalaiset lahjoittajat Luokka:Kauppaneuvokset Luokka:Vuonna 1844 syntyneet Luokka:Vuonna 1899 kuolleet
Harry Winter

Harry Winter (oik. Horst Winter, 24. syyskuuta 1914 Bytom, Saksan keisarikunta – 3. joulukuuta 2001 Wien, Itävalta) oli saksalais-itävaltalainen laulaja, muusikko ja orkesterinjohtaja. Winter oli kotoisin Ylä-Sleesiasta, josta muutti perheineen Berliiniin Sleesian kansannousujen jälkeen. Winter opiskeli viulun- ja klarinetinsoittoa Berliinin musiikkikorkeakoulussa ja soitti jazz- ja swingorkestereissa. Natsihallinnon aikaan Winter sopeutui Reichsmusikkammerin määräyksiin, ja keskittyi laulamiseen. Wehrmachtin sotilaana Winter joutui vangiksi toisen maailmansodan jälkeen. Vapauduttuaan Winter muutti Wieniin, jossa esiintyi Wienin konserttitalossa ja perusti oman tanssiorkesterin 1946. Hänen swingkonserteistaan tuli suosittuja liittoutuneiden miehittämässä Itävallassa. Winter sai levytyssopimuksen ja pääsi orkestereineen esiintymään useisiin radio-ohjelmiin. 1948 Winter levytti kappaleen Und jetzt ist es still, josta tuli vuonna 1995 suosittu Björkin esittämänä englanninkielisenä versiona It's Oh So Quiet. Winter edusti Itävaltaa vuoden 1960 Eurovision laulukilpailussa kappaleella Du hast mich so fasziniert. Kappale sijoittui 13 kilpailijan joukosta seitsemänneksi. Vuonna 1977 Winteristä tuli perinteisen itävaltalaisen Hoch- und Deutschmeister -sotilasorkesterin kapellimestari. ==Lähteet== Luokka:Itävaltalaiset laulajat Luokka:Itävallan euroviisuedustajat Luokka:Vuoden 1960 euroviisuedustajat LUokka:Vuonna 1914 syntyneet Luokka:Vuonna 2001 kuolleet
San Marinon liira

San Marinon liira () oli San Marinon virallinen valuutta. Valuutta otettiin virallisesti käyttöön vuonna 1864. Vuodesta 2002 lähtien maassa siirryttiin käyttämään euroja. Tästä huolimatta San Marino ei ole liittynyt Euroopan unioniin. Tammi- ja helmikuun ajan vuonna 2002 sekä liirat että eurot olivat kierrossa, mutta maaliskuun 1. päivästä lähtien vain eurot ovat olleet San Marinon laillinen valuutta. San Marino lyö omat eurokolikkonsa. San Marinon, Italian ja Vatikaanin liirojen arvo oli sidottu toisiinsa arvolla 1:1 ja kaikki kolme olivat käytössä kaikissa kolmessa maassa. == Lähteet == liira Luokka:Historialliset rahayksiköt
Per Olof Nyström

Per Olof Nyström (24. syyskuuta 1764 Ystad, Skoone, Ruotsi – 15. heinäkuuta 1830 Karlskrona, Blekinge) oli ruotsalainen juristi ja virsirunoilija. Nyström valmistui 16-vuotiaana ylioppilaaksi Lundissa.Suoritettuaan lainopillisen tutkinnon hän muutti Tukholmaan, missä hän työskenteli Svean hovioikeudessa kanslistina, notaarina sekä ajoittain tuomarina maaseudulla. Hän sai viran amiraaliteettikollegiossa ja hänet ylennettiin vuonna 1825 kuninkaallisen laivaston ylikomisaariksi Karlskronaan. Hänet nimitettiin vielä amiraliteetin kamarineuvokseksi. Nyström oli kirjoittanut nuorena kaunokirjallisia teoksia ja runoja ja saanut näistä myös menestystä, tosin julkaisematta yhtään teosta. Hänellä oli voimakas itsekritiikki ja hän poltti ennen kuolemaansa suuren osan käsikirjoituksistaan. Kaksi hänen virttään julkaistiin J. O. Wallinin muokkaamina vuoden 1819 virsikirjassa. Toinen niistä on vuoden 1986 virsikirjassa, virsi 209 "O Gud, all sannings källa". Se on ollut paljon käytetty virsi ja sen teksti on säilynyt kieliasultaan muuttumattomana vuodesta 1814. Vuonna 1972 ilmestyneessä ns. Luulajan virsikirjassa se oli virsi 336 "Mä uskon lupauksees, Sä lähde totuuden" Per Boremanin käännöksenä. Vuoden 2002 virsikirjassa se on Niilo Rauhalan vuonna 1998 tekemänä suomennoksena "Saan Herraan aina luottaa, hän, lähde totuuden. == Lähteet == Luokka: Ruotsalaiset virsirunoilijat Luokka: Vuonna 1764 syntyneet Luokka: Vuonna 1830 kuolleet
Chiara Rosa

Chiara Rosa (s. 28. tammikuuta 1983 Camposampiero) on italialainen kuulantyöntäjä. Chiara voitti EM-pronssia Helsingissä 2012 ja sisäratojen EM- pronssia Göteborgissa 2013. Pekingin kesäolympialaisissa 2008 hän sijoittui 11:nneksi ja Lontoon kesäolympialaisissa 2012 13:nneksi. Valencian sisäratojen MM-kilpailuissa 2008 ja Zürichin EM-kilpailuissa 2014 hän oli viides.OlympediaKansainvälinen yleisurheiluliittoItalian yleisurheiluliitto == Lähteet == * * * Profiili Italian yleisurheiluliitto === Viitteet === == Aiheesta muualla == * Luokka:Italialaiset kuulantyöntäjät Luokka:Vuonna 1983 syntyneet Luokka:Elävät henkilöt
Innuendo Studios

Ian Danskin on yhdysvaltalainen tubettaja, joka tuottaa YouTube-kanavaa Innuendo Studios. Kanavalla hän käsittelee politiikkaa vasemmistolaisesta näkökulmasta, ja se tunnetaan etenkin The Alt-Right Playbook -videosarjasta. Innuendo Studios -kanavalla on maaliskuussa 2022 yli 300 000 tilaajaa, ja yhteensä yli 30 miljoonaa näyttökertaa. Hänen katsotaan usein kuuluvan BreadTube-yhteisöön muiden vasemmistolaisten tubettajien kanssa. Ensimmäinen Alt-Right Playbook -jakso julkaistiin lokakuussa 2017. Sen jälkeen videosarja on keskittynyt alt-rightin internetkulttuurin tutkimiseen ja kritisoimiseen, sekä sen strategioihin uusien jäsenten hankkimiseksi. Danskin on käsitellyt myös Gamergate-jupakkaa. Polygon-lehti nimesi Danskinin videon ”Lady Eboshi is Wrong” yhdeksi vuoden 2018 parhaista videoesseistä. == Katso myös == * ContraPoints * Hbomberguy * Shaun (tubettaja) == Lähteet == == Aiheesta muualla == * Innuendo Studiosin YouTube-kanava Luokka:Yhdysvaltalaiset tubettajat Luokka:Vasemmistolaiset tubettajat Luokka:Elävät henkilöt Luokka:Syntymävuosi puuttuu Luokka:Yhdysvaltalaiset Youtube-kanavat
Bonanza (Riihimäki)

Bonanza oli Riihimäen Herajoella Valtatie 3:n varrella sijainnut hotelli ja ravintola.https://www.aamuposti.fi/paikalliset/1833788 Hotelli perustettiin vuonna 1990 nimellä Arizona. Nimellä Bonanza se oli aikoinaan runsaasti julkisuudessa, sillä hotellin tiloissa pyöritettiin tosiasiallisesti tienvarsibordellia vuosina 1999–2002.https://www.is.fi/kotimaa/art-2000005135332.html https://www.iltalehti.fi/uutiset/a/200703095840581 Bordellin hotelliin perustivat kuusi suomalaista miestä, jotka saivat rikostuomioita parituksesta, veropetoksista ja kirjanpitorikoksista vuonna 2007.https://yle.fi/uutiset/3-5759193 Hotellissa paritettiin lähinnä itäeurooppalaisia naisia.https://www.is.fi/kotimaa/art-2000005160011.html 10-huoneinen, puurakenteinen Bonanza tuhoutui tulipalossa 1. heinäkuuta 2002.https://www.mtvuutiset.fi/artikkeli/tulipalo-tuhosi-hotellin- riihimaella/1815150 Tulipalon jälkeen bordellitoiminta siirtyi Motelli Syvälampeen Suomusjärvelle.https://www.hs.fi/kotimaa/art-2000004455031.html == Lähteet == Luokka:Suomen entiset hotellit Luokka:Entiset ravintolat Suomessa Luokka:Riihimäen rakennukset ja rakennelmat Luokka:Suomen bordellit
Punainen talo

Punainen talo eli viralliselta nimeltään Mojdom 1 oli Kotkassa vuosina 1996–2002 toiminut hotelli, jonka tiloissa toimi tosiasiallisesti bordelli. Bordelli toimi 1920-luvulla valmistuneessa punatiilisessä rakennuksessa Kotkansaarella osoitteessa Satamakatu 2. Nykyään rakennus on asuinkäytössä.https://yle.fi/uutiset/3-9500241 Prostituoidut tuotiin Punaiseen taloon lähinnä Venäjältä.https://www.hs.fi/kotimaa/art-2000003684478.html Kolme ihmistä sai tuomiot Punaisessa talossa tapahtuneesta parituksesta vuonna 2002.https://www.mtvuutiset.fi/artikkeli/kotkan-punaisen-talon-jutussa-kolme- paritustuomiota/1811812https://www.ts.fi/uutiset/1073854469 == Lähteet == Luokka:Suomen bordellit Luokka:Kotkan rakennukset ja rakennelmat
San Marino RTV

San Marino RTV () on San Marinon yleisradioyhtiö. Nykymuodossaan yhtiö aloitti vuonna 1993, kun San Marino RTV aloitti ympärivuorokautiset radiolähetykset. Myös televisiolähetykset aloitettiin samana vuonna. Yhtiö on Euroopan yleisradiounionin jäsen. San Marino RTV:n omistavat puoliksi Italian yleisradioyhtiö RAI ja sanmarinolainen ERAS, jotka sopivat yhtiön perustamisesta vuonna 1991. Italian hallitus rahoittaa yhtiötä vuosittain noin kolmella miljoonalla eurolla. Vuodesta 2012 lähtien yhtiön pääjohtajana on toiminut italialainen journalisti Carlo Romeo. == Lähteet == Luokka:Sanmarinolaiset viestimet Luokka:Julkisen palvelun mediayhtiöt
Mino De Rossi

Mino De Rossi (21. toukokuuta 1931 Arquata Scrivia – 7. tammikuuta 2022 Genova) oli italialainen ratapyöräilijä ja olympiavoittaja. De Rossi voitti joukkuetakaa-ajon olympiakultaa Helsingissä 1952. Vuotta aikaisemmin hän voitti takaa-ajossa amatöörien maailmanmestaruuden ja vuonna 1952 saman lajin MM-hopeaa. De Rossi kuoli 90-vuotiaana Genovassa 7. tammikuuta 2022.https://www.primocanale.it/sport/3117-addio-a-mino-de-rossi,-leggenda- iridata-del-ciclismo.htmlOlympediacyclingarchives.com == Lähteet == * * Mino De Rossi cyclingarchives.com === Viitteet === == Aiheesta muualla == * Luokka:Italialaiset ratapyöräilijät Luokka:Italialaiset olympiavoittajat Luokka:Vuonna 1931 syntyneet Luokka:Vuonna 2022 kuolleet
Motelli Syvälampi

Motelli Syvälampi oli Suomusjärven Syvälammella sijainnut motelli, tanssiravintola ja ravintola. Syvälammen motelli rakennettiin vuonna 1983 ja siellä oli vilkas tanssiravintola aina 1990-luvulle asti. Tämän jälkeen korpimotelli jäi tyhjilleen.https://yle.fi/uutiset/3-7382956 Motellin tiloissa pidettiin bordellia vuosina 2002–2006.https://www.is.fi/kotimaa/art-2000005142202.html Toimintaa harjoittivat samat henkilöt, jotka olivat aiemmin pyörittäneet bordellia Riihimäen Bonanzassa. Heidät tuomittiin mm. parituksesta vuonna 2007.https://www.iltalehti.fi/uutiset/a/200703095840581 Motellin rakennus tuhoutui tulipalossa heinäkuussa 2014.https://yle.fi/uutiset/3-7382956 Poliisi kertoi elokuussa 2014, että tulipalo oli todennäköisesti sytytetty tahallaan.https://www.ts.fi/uutiset/660253 == Lähteet == Luokka:Entiset ravintolat Suomessa Luokka:Salon rakennukset ja rakennelmat Luokka:Suomen entiset rakennukset ja rakennelmat Luokka:Suomen bordellit Luokka:Suomusjärvi
Sergio Vento

Sergio Vento (s. 30. toukokuuta 1938) on italialainen diplomaatti.NEW PERMANENT REPRESENTATIVE OF ITALY PRESENTS CREDENTIALS United Nations Vento sai maisterinarvon politiikan tutkimuksessa Rooman yliopistosta. Hän aloitti diplomaattiuransa vuonna 1963. Vento toimi Italian suurlähettiläänä Jugoslaviassa vuosina 1989–1992 ja sitten vuoteen 1995 Italian pääministerin diplomaattisena neuvonantajana. Marraskuusta 1995 hän toimi Italian suurlähettiläänä Ranskassa, kunnes sai vuonna 1999 nimityksen Italian pysyväksi YK-edustajaksi. Vuonna 2003 tehtävään siirtyi Marcello Spatafora.NEW PERMANENT REPRESENTATIVE OF ITALY PRESENTS CREDENTIALS United Nations == Lähteet == Luokka:Italialaiset diplomaatit Luokka:YK:n suurlähettiläät Luokka:Vuonna 1938 syntyneet Luokka:Elävät henkilöt
Ghirlandina

Ghirlandina on Modenan katedraalin kellotorni. Sen rakentaminen alkoi noin vuonna 1100, ja se valmistui vuonna 1319. Sitä käytettiin pitkään kunnallisiin toimintoihin, ja sen torninvartijat vastasivat muun muassa kellojen soittamisesta. Tornissa oli myös kaupunginarkisto. == Rakennus == Ghirlandina on noin 90 metriä korkea torni, jossa on kuusi kerrosta ja niiden päällä kahdeksankulmainen huippurakennelma. Alimmissa kerroksissa ei ole ikkunoita, mutta ylempiin kerroksiin tulee valoa isoista ikkunoista. Kolmannessa kerroksessa on yksikaarinen suippokaari-ikkuna ja ylemmissä kerroksissa kaksi- ja kolmekaarisia ikkunoita.The Ghirlandina Tower, s. 44. Jokainen kerros päättyy korniisiin, jossa on koristekaaria. Kaarista osa on yksinkertaisia, mutta osa niistä on kietoutunut viereiseen kaareen. Kolmen ensimmäisen kerroksen korniisien kulmissa on suuret veistokset. Ensimmäisessä kerroksessa on mielikuvituksellisia hahmoja bestiaareista, toisessa eläimiä ja kolmannessa ihmisiä. == Historia == Ghirlandinan varhaisvaiheita ei tunneta tarkalleen, koksa historialliset lähteet ovat tuhoutuneet tulipalossa. Tutkijat uskovat, että tornin rakennustyöt alkoivat vuosien 1099–1106 välissä, samaan aikaan kuin itse katedraalin. Ensimmäisen rakennusvaiheen valmistumisesta ja muodosta on kuitenkin epävarmuuksia.The Ghirlandina Tower, s. 52–55. Ensimmäiset viisi kerrosta valmistuivat 1100-luvun loppuvaiheessa. Viimeinen kerros ja kahdeksankulmainen huippu rakennettiin vuosien 1261–1319 välissä. Ghirlandina oli pitkään Modenan kunnallishallinnon käytössä. Kaupunginarkiastoja säilytettiin tornissa ainakin vuoteen 1578 asti. Tornin viidennessä kerroksessa oli puolestaan torninvartijoiden virkahuone. Heidän tehtäviinsä kuului muun muassa tornin kellojen soittaminen. He valvoivat kaupunkia ja muun muassa viestittävät kaupunginportin aukaisemista ja sulkemiseta sekä varoittivat kaupunki vaaran uhatessa. Varsinaista puolustuksellista tarkoitusta Ghirlandinalla on ollut vain satunnaisesti.The Ghirlandina Tower, s. 50. == Lähteet == * === Viitteet === Luokka:Tornit Luokka:Italian rakennukset ja rakennelmat Luokka:Modena Luokka:Unescon maailmanperintökohteet Italiassa
Antigny-la-Ville

Antigny-la-Ville on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 30 kilometriä Beaunen kaupungista länteen. Kunnan keskustassa on 1800-luvulta peräisin oleva Neitsyt Marian taivaaseenastumisen kirkko. Kirkon ristin vieressä on perinteinen kukko. Tiedosto:Antigny-la-Ville Church.JPG|Neitsyt Marian taivaaseenastumisen kirkko Tiedosto:Antigny-la-Ville Entry.JPG|Antigny-la-Villeen johtava tie ==Lähteet== ==Aiheesta muualla== Luokka:Côte-d’Orin kunnat
Anita Traversi

Anita Traversi (25. heinäkuuta 1937 Giubiasco, Sveitsi – 25. syyskuuta 1991 Bellinzona, Sveitsi) oli sveitsiläinen laulaja. Traversin ura alkoi 1950-luvun puolivälissä, kun hänestä tuli Sveitsin italiankielisen radiokanavan viihdeorkesterin solisti. Traversi osallistui Sveitsin euroviisukarsintaan vuonna 1956 kappaleella Bandella ticinese, mutta ei tullut valituksi. Traversin vuoden 1959 levytys Piccola oli hitti Italiassa. Traversi voitti Sveitsin euroviisukarsintana toimineen Concours Eurovision 1960 -kilpailun kappaleella Cielo e terra ja valikoitui näin Sveitsin edustajaksi saman vuoden Eurovision laulukilpailuun. Traversi kilpaili karsinnassa myös kappaleella Malcantonesina. Kansainvälisessä Eurovision laulukilpailussa Traversi sijoittui 13:n kilpailijan joukosta jaetulle kahdeksannelle sijalle. Traversi osallistui Sveitsin euroviisukarsintaan myös vuonna 1961 kappaleilla Finalment ja L'ingresso nei sogni sekä vuonna 1963 kappaleilla Komme mit mir, Voglio vivere ja La più bella canzone del mondo, mutta ei tullut valituksi. Vuonna 1964 Traversi oli mukana Sveitsin euroviisukarsinnassa kappaleilla I Miei Pensieri ja Mandolino, joista I Miei Pensieri valittiin Sveitsin edustuskappaleeksi. Kansainvälisessä kilpailussa Traversi sijoittui jaetulle viimeiselle sijalle nollalla pisteellä. Vuonna 1967 Traversi osallistui Sveitsin euroviisukarsintaan kappaleella Non pensiamoci più. 1970-luvun alussa Traversi vetäytyi laulajan uralta keskittyäkseen perhe-elämäänsä. Kuitenkin vielä vuonna 1976 Traversi osallistui Sveitsin euroviisukarsintaan kappaleilla Arrivederci ja La giostra gira. ==Diskografia== ===Albumit=== *Anita Traversi (1970) *American Golden Hits (1973) ==Lähteet== * ===Viitteet=== Luokka:Sveitsiläiset laulajat Luokka:Sveitsin euroviisuedustajat Luokka:Vuoden 1960 euroviisuedustajat Luokka:Vuoden 1964 euroviisuedustajat Luokka:Vuonna 1937 syntyneet Luokka:Vuonna 1991 kuolleet
Jan Petersen

Jan Petersen (s. 11. kesäkuuta 1946 Oslo) on norjalainen juristi ja Høyren poliitikko, joka toimi puolueensa puheenjohtajana 1994–2004 ja Norjan ulkoministerinä 2001–2005. Hän istui suurkäräjillä vuosina 1981–2009. Tätä ennen hän oli ollut Oppegårdin pormestari 1976–1981 sekä johtanut oikeistopuolueen nuorisojärjestöä Unge Høyreä. Kotimaanpolitiikasta hän siirtyi vuonna 2009 Norjan suurlähettilääksi Wieniin, missä virassa hän toimi vuoteen 2014. ==Lähteet== ==Aiheesta muualla== * Jan Petersen Norjan suurkäräjien verkkosivuilla Luokka:Norjan ulkoministerit Luokka:Norjalaisten puolueiden puheenjohtajat Luokka:Norjalaisten poliittisten nuorisojärjestöjen puheenjohtajat Luokka:Norjalaiset juristit Luokka:Norjan suurlähettiläät Luokka:Norjan pormestarit Luokka:Vuonna 1946 syntyneet Luokka:Elävät henkilöt
Wyn Hoop

Wyn Hoop (oik. Winfried Lüssenhop, s. 29. toukokuuta 1936 Hannover) on saksalainen laulaja. 1950-luvulla Hoop esiintyi jazzyhtyeessä Die Capitellos. Yhtye hajosi vuonna 1958, minkä jälkeen Hoop aloitti musiikin tekemisen taiteilijanimellä Fred Lyssen, mutta vaihtoi pian taiteilijanimekseen Wyn Hoop. Hoop voitti saksalaisen Schlagerparade-laulukilpailun vuonna 1960 kappaleella Bonne nuit ma chérie ja valikoitui näin Saksan edustajaksi saman vuoden Eurovision laulukilpailuun. Kansainvälisessä kilpailussa Hoop sijoittui 13 kilpailijan joukosta jaetulle neljännelle sijalle. Menestyksen myötä Hoopin suosio Saksassa kasvoi, ja hän levytti erityisesti saksankielisiä versioita kansainvälisistä menestyskappaleista. Hoop esiintyi säännöllisesti yhdessä Pirkko Mannolan kanssa, ja he osallistuivat yhdessä Saksan euroviisukarsintoihin vuonna 1962 kappaleella Mama will dich seh'n, joka sijoittui karsinnassa neljänneksi. Hoop meni vuonna 1961 naimisiin itävaltalaisen laulaja Andrea Hornin kanssa. Vuonna 1964 aviopari aloitti esiintymisen yhdessä nimellä Wyn und Andrea. Pariskunta vetäytyi showbisneksestä vuonna 1978, minkä jälkeen he ovat julkaisseet lukuisia matkustusaiheisia kirjoja. ==Lähteet== * ===Viitteet=== Luokka:Saksalaiset laulajat Luokka:Saksan euroviisuedustajat Luokka:Vuoden 1960 euroviisuedustajat Luokka:Vuonna 1936 syntyneet Luokka:Elävät henkilöt
Pesäraunioinen

Pesäraunioinen (Asplenium nidus) on raunioiskasvien heimoon kuuluva saniaislaji. Pesäraunioisen lehdet ovat 15–22 cm leveät ja 70–200 cm pitkät. Niiden reunat aaltoilevat hiukan. Se kasvaa päällyskasvina tai joskus kivien päällä, ja muodostaa halkaisijaltaan jopa kaksimetrisiä kasvustoja. Pesäraunioinen on kotoisin Tyynenmeren länsiosasta: sen levinneisyysalue ulottuu Malesiasta Australiaan. Pesäraunioista käytetään huonekasvina, vaikka sitä on vaikea hoitaa asuinhuoneissa, joissa on talvella pesäraunioiselle liian kuivaa ja lämmintä. Se ei siedä myöskään suoraa auringonpaistetta. == Lähteet == Luokka:Raunioiskasvit
San Marinon parlamenttivaalit 2019

San Marinon vuoden 2019 parlamenttivaalit pidettiin 8. joulukuuta. Vaaleissa valittiin maan Suur- ja yleisneuvoston 60 edustajaa. Kapteenivaltionhoitajat hajottivat parlamentin 23. syyskuuta 2019 ja määräsivät ennenaikaiset vaalit. == Tausta ja vaalijärjestelmä == Äänioikeutettuja ovat kaikki viimeistään vaalipäivänä 18 vuotta täyttäneet San Marinon kansalaiset, joilta ei ole viety äänioikeutta oikeuden päätöksellä. Tällaisia syitä ovat mm. vajaavaltaisuus vammaisuuden perusteella tai tuomio joistain tietyistä rikoksista. Normaalisti vaalit järjestetään neljän vuoden välein. Vaaleissa sovelletaan 5 % vaalikynnystä. == Tulokset == Puolue Äänet Osuus äänistä (%) Voitetut paikat PDCS 5993 33,35 21 R.E.T.E. 3276 18,23 11 Libera 2964 16,49 10 NplR 2359 13,13 8 RF 1850 10,29 6 Domani 1112 6,19 4 Hylätyt ja tyhjät äänet 1262 Äänet yhteensä 19 234 Äänioikeutettuja 34 511 Lähde: Vaalien äänestysprosentti oli 55,73 %, joka jäi hieman alemmaksi kuin viime vaaleissa. 30\. joulukuuta hallituksen muodostivat PDCS, R.E.T.E., Domani ja Noi per la Repubblican välillä. == Lähteet == Parlamenttivaalit 2019 Luokka:Vuoden 2019 vaalit
San Marinon fasistinen puolue

San Marinon fasistinen puolue () oli sanmarinolainen fasistinen puolue. Puolueen perusti Giuliano Gozi, josta tuli puolueen puheenjohtaja elokuussa 1922. Vain kaksi kuukautta myöhemmin kaksi puolueen edustajaa valittiin maan kapteenivaltionhoitajiksi, minkä johdosta San Marinosta tuli maailman ensimmäinen fasistinen valtio; vain neljä viikkoa ennen kuin Mussolini nousi valtaan Italiassa. Vuoden 1922 vaalien jälkeen fasistipuolue voitti vaalit ja siitä tuli maan ainoa puolue. Vuonna 1923 maan suur- ja yleisneuvosto lakkautettiin ja korvattiin fasistipuolueen omalla neuvostolla, johon kuului myös puolueeseen kuulumattomia katolilaisia vaikuttajia. Vuonna 1942 Gozi sääti lain, joka kielsi avioliiton juutalaisten ja muiden uskontokuntien edustajien välillä. == Lähteet == Luokka:San Marinon puolueet Luokka:Fasistiset puolueet Luokka:San Marinon historia
Elsa Brändström

Elsa Brändström (26. maaliskuuta 1888 Pietari, Venäjän keisarikunta – 4. maaliskuuta 1948 Cambrigde, Massachusetts, Yhdysvallat) oli ruotsalainen sairaanhoitaja, joka tuli tunnetuksi sotavankien auttajana venäläisillä vankileireillä ensimmäisen maailmansodan aikana. Hän sai lempinimen "Siperian enkeli". ==Elämä== Elsa Brändström syntyi vuonna 1888 Pietarissa, jossa hänen isänsä Edvard Brändström työskenteli attaseana. Perhe muutti takaisin Ruotsiin Elsan ollessa lapsi. Vuonna 1906 Edvard-isä lähetettiin jälleen Pietariin, tällä kertaa lähettiläänä (envoyé), mutta Elsa jäi Ruotsiin opiskelemaan opettajaseminaarissa. Pari vuotta myöhemmin hän muutti perheensä luokse Pietariin, ja äitinsä kuoleman jälkeen vuosina 1913–1914 hän otti vastuulleen Ruotsin Pietarin-lähetystön emännöinnin. Ensimmäisen maailmansodan puhjettua vuonna 1914 Brändström ilmoittautui ystävättärensä Ethel von Heidenstamin kanssa sotasairaanhoitajakurssille. Brändström työskenteli ensin sotasairaalassa ja sitten junissa, jotka kuljettivat sotavankeja Ruotsin läpi. Vuonna 1915 Ruotsin Punainen Risti pyysi häntä lähtemään sairaanhoitajaksi Siperian vankileireille, joissa tilanne oli hyvin vaikea: vaatteista ja lääkkeistä oli pulaa ja taudit jylläsivät. Brändström organisoi ja tehosti sairaanhoitoa vankileireillä, minkä seurauksena kuolleisuus väheni. Brändströmin uskotaan pelastaneen kymmeniätuhansia ihmishenkiä. Vuonna 1918 Brändström pidätettiin epäiltynä vakoilusta ja häntä uhkasi kuolemantuomio, mutta hänet vapautettiin. Vuonna 1919 Brändström sairastui pilkkukuumeeseen ja seuraavana vuonna hän palasi Ruotsiin. Siellä hän kirjoitti muistelmansa, joiden myyntituottoja käytettiin jäljellä olevien sotavankien sekä kuolleiden sotilaiden lasten auttamiseen. Brändström keräsi rahaa myös kiertelemällä Yhdysvalloissa luennoimassa. Brändström meni vuonna 1929 naimisiin saksalaisen tieteilijän Robert Ulichin kanssa ja he asettuivat asumaan Dresdeniin. Heille syntyi vuonna 1932 tytär Brita. Perhe muutti pois Saksasta vuonna 1934, sillä Ulich vastusti Adolf Hitleriä. Uudessa kotimaassaan Yhdysvalloissa Brändström jatkoi humanitääristä työtään auttamalla saksalaisia ja myöhemmin natsi-Saksan miehittämien Norjan ja Tanskan pakolaisia saamaan oleskelulupia. Brändström kuoli rintasyöpään vuonna 1948 ja hänet on haudattu Norra begravningsplatsen -hautausmaalle Tukholman lähelle. ==Maine== Brändströmiä on verrattu Raoul Wallenbergiin, ja hänen mukaansa on nimetty Saksassa ja Itävallassa yli 130 katua. Ruotsissa hänellä on nimikkokadut Linköpingissä ja Tukholman Hägerstenissä. Brändströmdenkmal Wien (2).JPG|Muistomerkki Wienissä. Elsa Brandström (timbre RFA).jpg|Länsisaksalainen postimerkki vuodelta 1951. ==Teokset== * Brändström, Elsa. Bland krigsfångar i Ryssland och Sibirien 1914-1920. Norstedt, 1921. ==Lähteet== ==Aiheesta muualla== Luokka:Ruotsalaiset sairaanhoitajat Luokka:Ensimmäisen maailmansodan henkilöt Luokka:Vuonna 1888 syntyneet Luokka:Vuonna 1948 kuolleet
Colette Deréal

Colette Deréal (22. syyskuuta 1927 Saint-Cyr-l'École, Île-de-France, Ranska – 12. huhtikuuta 1988 Monaco) oli ranskalainen näyttelijä ja laulaja. Deréal esiintyi 1950-luvulla useissa elokuvissa. Deréalin laulajanura alkoi, kun hän esitti vuonna 1959 Ranskan televisiossa kappaleen "Ne joue pas", josta tuli hitti ja jota myytiin yli 100 000 kappaletta. Deréal edusti Monacoa vuoden 1961 Eurovision laulukilpailussa kappaleella "Allons, allons les enfants" ja sijoittui jaetulle kymmenennelle sijalle 16 kilpailijan joukosta. ==Filmografia== * Boîte à vendre (1951) * Sergil chez les filles (1952) * Cet homme est dangereux (1953) * Votre dévoué Blake (1954) * Il mantello rosso (1955) * Trois de la marine (1957) * Sous le signe du taureau (1969) ==Lähteet== Luokka:Ranskalaiset näyttelijät Luokka:Ranskalaiset laulajat Luokka:Monacon euroviisuedustajat Luokka:Vuoden 1961 euroviisuedustajat Luokka:Vuonna 1927 syntyneet Luokka:Vuonna 1988 kuolleet
Italian tasavallan ansioritarikunta

Italian tasavallan ansioritarikunta () on Italian valtion korkein mahdollinen kunniamerkkejä myöntävä taho. Ritarikunta perustettiin vuonna 1951 ja sen kunniamerkit myönnetään poikkeuksellisesta ansiosta Italian tasavallan hyväksi taiteen, tieteen, talouden, kirjallisuuden, julkisen viran hoitamisen, sosiaalisen, humanitaarisen tai filantrooppisen toiminnan saralla. Ritarikunnan jäsenet käyttävät nimensä edessä tunnusta O.M.R.I. Kunniamerkkiä uudistettiin vuonna 2001. Kunniamerkkiä jaetaan viidessä luokassa, joiden yläpuolella on erikoisluokka: 1951–2001 2001– Suurristi ketjulla Suurristi Suurupseeri Komentaja Upseeri Ritari == Lähteet == Luokka:Italian kunniamerkit
Voronežin lentotukikohta

Voronežin lentotukikohta () eli Voronežin Baltimorin lentotukikohta () on Venäjän Voronežin kaupungin eteläosassa sijaitseva sotilaslentotukikohta. Joskus tukikohtaan on viitattu myös Voronežin eteläpuolisen Malševon kylän esilletuovalla nimellä: Voronež-Malševo () tai Malševon lentotukikohta. Lentotukikohtaan on sijoitettu muun muassa kaksi rykmenttiä Suhoi Su-34 -hävittäjäpommittajia (2*12= 24 kpl). Tätä aiemmin käytössä oli Suhoi Su-24M -koneita. Ainakin osa Voronežiin maaliskuussa 2016 sijoitetuista koneista ja lentäjistä oli aiemmin ollut sotimassa Syyriassa. Marraskuussa 2021 uutisoitiin, että lentotukikohdan uudistustöiden yhteydessä kiitotietä oli jatkettu 4,0 kilometrin mittaiseksi. ==Lähteet== ==Aiheesta muualla== Luokka:Voronežin alue Luokka:Venäjän lentoasemat Luokka:Venäjän ilmavoimien lentokentät‎
Hugo (ohjelmisto)

Hugo on staattisten verkkosivujen generointiin käytettävä ohjelmisto. Ohjelmistoa on sanottu nopeimmaksi olemassa olevaksi sivuja tuottavaksi ohjelmaksi. Hugo on toteutettu Go-ohjelmointikielellä ja sen ensimmäiset versiot on kehittänyt Steve Francia, joka julkaisi ensimmäisen version vuonna 2013. Ohjelmistoa verrataan Ruby-kielellä toteutettuun Jekyll-ohjelmistoon, jonka on sanottu aloittaneen pienimuotoinen vallankumous vuonna 2008. Ohjelmisto on julkaistu avoimena lähdekoodina. == Toiminta == Staattisen sivun generaattori tukee merkintäkieltä, jonka mukaan ohjelma muodostaa varsinaiset tiedostot verkkosivulle. Tämän etuna on, että käyttäjän ei tarvitse tuntea HTML:ää, joka helpottaa sivujen luomista, ja staattiset sivut ovat nopeasti ja turvallisesti palveltavissa käyttäjille. Hugo tuottaa HTML- ja CSS-sivuja sisältömallineista: ohjelmisto tukee Markdown-merkintäkieltä. Hugon kaltaiset staattisten sivujen generaattorit ovat vaihtoehto sisällönhallintajärjestelmille (, CMS). Staattiset sivut ovat samanlaisia jokaisella lukukerralla, joka eroaa jatkuvasti uudelleen luotavista dynaamisista sivuista. Staattisten sivujen generointi liittyy tyypillisesti Jamstack-kehitykseen. == Lähteet == Luokka:Staattisten sivujen generaattorit
Antti Paronen

Antti Paronen (s. 1983) on suomalainen sotatieteen tohtori, tutkija ja voimanostaja. Hän on operaatiotaidon ja taktiikan dosentti Maanpuolustuskorkeakoulussa erikoisalanaan kansainvälinen terrorismi ja epäsymmetrinen sodankäynti. Sotilasarvoltaan hän on majuri.Karavaanin sotapolku s. 353Vihatkoot kunhan pelkäävät, s. 121 ==Akateeminen ura== Varusmiespalveluksen Paronen suoritti Porin prikaatin kansainvälisissä valmiusjoukoissa vuosina 2002–2003, jonka jälkeen hän haki kadetiksi MPKK:uun. Valmistuttuaan maavoimalinjalta maisteriksi ja yliluutnantiksi 2007 Paronen aloitti virkauransa kouluttajana Karjalan prikaatissa. Hän palveli kriisinhallintajoukossa Afganistanissa 2009–2010 ja aloitti Maanpuolustuskorkeakoululla vuonna 2013. Väitöskirjassaan MPKK:n sotahistorian laitokselle 2016 Paronen tarkasteli kumouksellisen sodankäynnin kehitystä. Ennen väitöstään hän palveli strategian laitoksella opettajana. Sen jälkeen hän on toiminut tutkijaupseerina, Maavoimien tutkimuskeskuksessa tutkimusalajohtajana ja MPKK:n sotataidon laitoksella apulaissotilasprofessorina opetusalanaan tulevaisuuden sotataito. ==Mediakasvona ja voimanosto== Media on usein käyttänyt Parosta asiantuntijana terrorismia ja muuta sodankäyntiä koskevissa aiheissa. Hän on sanonut esiintymisten vievän valmisteluineen ajoittain 20–30 prosenttia hänen työajastaan. Harrastuksenaan Parosella on lukemisen ja ruoanlaiton ohella urheilu. Hän on harrastanut vuosia voimanostoa SM-tasolla. SVNL:n kilpailuissa hän on voittanut nuorten mestaruuden 2014 ja kansallisen varustevoimanoston mestaruuden 2019. 2020 SM-kilpailuissa hän sai avoimessa sarjassa pronssia. ==Lainauksia== * ”Kummallisimmat toimittajien kysymykset ovat olleet, että tuleeko nyt sota. Eihän sitä voi tietää.” * ”Armeijassa ei yleensä ulkopuolisille korosteta propellihattumeininkiä, mutta täällä [Maasotakoulussa] saa olla luova. Täällä on pitkät perinteet ja traditioita kunnioitetaan. Kuitenkin jos tarvitsee kyseenalaistaa asioita villisti, siihen on luova vapaus.” * ”Upseerin uralla ei tiedä mihin seuraavaksi komennetaan. Toivottavasti tässä tehtävässä saisi olla hetken.” * ”Joskus pystyn kolmeksi päiväksi sulkeutumaan kammiooni ja kirjoittamaan. Välillä on taas ihan täyttä lentoa, kun joku räjäyttää itsensä maailmalla.” ==Julkaisuja== * * * * * ==Lähteet== Luokka:Suomalaiset upseerit Luokka:Suomalaiset sotatieteilijät Luokka:Suomalaiset voimanostajat Luokka:Vuonna 1983 syntyneet Luokka:Elävät henkilöt
Jekyll

Jekyll voi tarkoittaa seuraavia asioita: * Jekyll Island, Yhdysvaltojen itärannikolla sijaitseva saari * Jekyll, verkkosivujen generointiin käytettävä ohjelmisto * Jekyll, brittiläinen televisiosarja ==Sukunimenä== * Gertrude Jekyll (1843–1932), brittiläinen maisema-arkkitehti ===Kuvitteellisia henkilöitä=== *Henry Jekyll, päähenkilö Robert Louis Stevensonin romaanissa Tohtori Jekyll ja Mr. Hyde == Katso myös == * Tohtori Jekyll ja Mr. Hyde (täsmennyssivu)
Jekyll (ohjelmisto)

Jekyll on staattisten verkkosivujen generointiin käytettävä ohjelmisto. Ohjelmisto on toteutettu Ruby-kielellä ja sen on sanottu aloittaneen pienimuotoisen vallankumouksen vuonna 2008. Tom Preston-Werner aloitti ohjelman kehityksen ja julkaisi sen vuonna 2008. == Toiminta == Staattisen sivun generaattori tukee merkintäkieltä, jonka mukaan ohjelma muodostaa varsinaiset tiedostot verkkosivulle. Tämän etuna on, että käyttäjän ei tarvitse tuntea HTML:ää, mikä helpottaa sivujen luomista, ja staattiset sivut ovat nopeasti ja turvallisesti palveltavissa käyttäjille. Staattisten sivujen generointi liittyy tyypillisesti Jamstack-kehitykseen. Jekyll tukee muun muassa Markdown- ja Liquid-merkintäkieliä. == Lähteet == == Aiheesta muualla == * Getting started with Jekyll, a free and open source static site generator Luokka:Staattisten sivujen generaattorit
William Alatalo

William Alatalo (s. 19. huhtikuuta 2002 Ilmajoki) on suomalainen autourheilija. == Ura == Alatalo osallistui vuonna 2019 FIA Motorsport Games -kilpailuun (Olympic race of motorsport), jossa sijoittui kolmanneksi. Vuosina 2018 ja 2019 hän ajoi Italian Formula 4 -sarjassa, jossa hän sijoittui kokonaispisteissä kahdeksanneksi. Vuonna 2020 hän ajoi Formula Renault Eurocup -sarjassa JD Motorsport -tallile ja sijoittui sarjassa kahdeksanneksi. Kaudella 2021 hän ajoi Formula Regional European Championship -sarjassa Arden International tallille. Hän sijoittui kauden päätteeksi yhdenneksitoista ja saavutti yhden palkintopallisijoituksen Circuit Paul Ricardin radalla ajetussa kilpailussa. Alatalo ajoi kaudella 2022 FIA Formula 3 Championship -sarjaa Jenzer Motorsport -tallissa. Hän oli kauden avauskisassa Bahrainissa yhdeksäs ja sai kaksi pistettä. Alkuvuodesta 2023 Alatalo kertoi jättävänsä formulasarjat, koska ei saanut kasaan riittävää rahoitusta Formula 3 -sarjassa ajamiseen. Vuonna 2024 Alatalo ajaa Italian GT3 sarjassa ja lisäksi valmentaa nuoria formulakuskeja.. Alatalo asuu Ilmajoella ja käy Kuortaneen Urheiluopiston urheilulukiota. Hän harjoittelee Kuortaneella peruskuntokaudella päivittäin sekä valmistautuu kilpailuihin kilpailukauden aikana. Vuonna 2018 Alatalo valittiin Suomen Olympiakomitean tukea saavaksi urheilijaksi. Hän oli yksi viidestä autourheilijasta, jotka valittiin historian ensimmäisiksi Olympiakomitean tukemiksi autourheilijoiksi. == Yksityiselämä == Alatalo on syntynyt 2002 Ilmajoella. Vanhenmat: Markku ja Mimi Alatalo , veli Daniel (2003) == Lähteet == == Aiheesta muualla == * William Alatalon viralliset kotisivut * Alatalon ura Driver Databasen sivuilla * Ytimessä William Alatalo opettaa perheenäidille, kuinka formulaa ajetaan. (video, Alatalo näyttää Formulasimulaattoria Ytimen toimittajalle) Luokka:Suomalaiset autourheilijat Luokka:Vuonna 2002 syntyneet Luokka:Elävät henkilöt
Simo Pesu

Simo Pesu (s. 1969 HaminaUratarinat: Venäjä-ryhmän johtaja, everstiluutnantti Simo Pesu Upseeriksi 22.3.2023, viitattu 15.12.2023) on suomalainen everstiluutnantti. Vuonna 2022 hän toimi Maanpuolustuskorkeakoulussa vanhempana tutkijana ja Venäjä-ryhmän johtajana. ==Työura== Pesu aloitti palveluksensa upseerina Puolustusvoimissa 1993 ja suoritti yleisesikuntaupseerin tutkinnon 2004. Hän on toiminut monissa tehtävissä viestinnän, johtamissodankäynnin, erikoisjoukkotoiminnan, tiedustelun ja strategisen tutkimuksen alalla niin koti- kuin ulkomailla. 2000-luvulla Pesu toimi strategisen ennakkoinnin ja analyysin tehtävissä, mutta palveli myös 2019–2020 suomalaisten rauhanturvajoukkojen komentajana Libanonissa (UNIFIL). Vuonna 2022 hänen työnään oli tutkia Venäjän tekemän sotilasteknisen ja strategisen ennakoinnin kehitystä. Suomalaisen kriisinhallintajoukon komentaja vaihtui Libanonissa. Maavoimien esikunta 19.11.2019 Suomalaisen kriisinhallintajoukon komentaja vaihtui Libanonissa. Maavoimat 21.7.2020 13.30 ==Lähteet== ==Aiheesta muualla== * *Twitter-tili Luokka:Suomalaiset upseerit Luokka:Suomalaiset sotatieteilijät Luokka:Vuonna 1969 syntyneet Luokka:Elävät henkilöt
Veikko Hulkko

Veikko Hulkko (18. maaliskuuta 1928 Loimaan maalaiskunta – 26. syyskuuta 2011 Loimaa)Veikko Hulkko, Loimaan kaupunginhautausmaa, osasto 01A, hautasijat 0832-0833, viitattu 10.11.2024 oli suomalainen valokuvaaja. Hän oli kotoisin Loimaalta, ja hänet tunnetaan erityisesti kotiseutunsa valokuvaamisesta. Hulkko omisti myös oman valokuvaamon Loimaan keskustan Kauppalankadulla. Hulkolle myönnettiin Varsinais-Suomen liiton Aurora-mitali vuonna 1987. Hänen ottamiaan kuvia on julkaistu muun muassa Loimaan Lehdessä. Vuonna 2012 loimaalainen Kustannus HD julkaisi kirjan Kuvat kertovat — kauppalasta kaupungiksi, joka esittelee hänen ottamiaan valokuviaan. Kirjan on toimittanut Arto Pietilä. == Lähteet == == Kirjallisuutta == * (epäselvä, kirja löytyi vain Loimaan kirjastosta) Luokka:Suomalaiset valokuvaajat Luokka:Vuonna 1928 syntyneet Luokka:Vuonna 2011 kuolleet
DNS spoofing

DNS spoofing (myös DNS poisoning) on DNS-nimipalveluun kohdistuva hyökkäys, jossa uhri ohjataan väärennetylle verkkosivulle, joka näyttää oikealta. Tarkoituksena on tyypillisesti tietojen varastaminen. Hyökkäyksessä nimipalvelimen välimuistiin syötetään väärennettyä tietoa, joka saa palvelimen palauttamaan väärän IP-osoitteen. Hyökkäys hyödyntää tilannetta, jossa nimipalvelin ei voi tunnistaa virheellistä palautetta sen omiin kyselyihin. == Suojautuminen == Hyökkäykseltä suojautumiseen suositellaan muun muassa DNSSEC:in käyttöä ja päivityksien huolehtimisesta. == Katso myös == * Väliintulohyökkäys == Lähteet == == Aiheesta muualla == * The Hitchhiker’s Guide to DNS Cache Poisoning (PDF) Luokka:Tietoverkkojen tietoturva Luokka:Nimipalvelujärjestelmä
Lumineers

Lumineers on espoolainen muodostelmaluistelujoukkue, joka kilpailee kaudella 2022-2023 Elite 12 -sarjassa. Joukkueen seurana toimii Espoon Taitoluisteluklubin ja Espoon Jäätaitureiden yhdessä perustama Espoo Synchronized Skaters. Kauteen 2021-2022 asti Lumineers kilpaili SM- seniorisarjassa. Kaudelle 2022-2023 se siirtyi ainoana suomalaisjoukkueena uuteen 12 luistelijan Elite 12 -sarjaan. Kaudella 2023-2024 Lumineers siirtyy takaisin SM-seniorisarjaan. Syyksi joukkueen valmentajat mainitsevat yllätyksen siitä, kuinka yksin Lumineers jäi edistämään Elite 12 -sarjaa Suomessa. Lisäksi he kertoivat pettyneensä kilpailupaikkaan SM-noviisien ja SM-junioreiden välissä. === Ohjelmien teemat === Teemat 2017-2022 Kausi Lyhytohjelma Vapaaohjelma 2017-2018 Pressure makes diamonds Murhamysteeri 2018-2019 Raven's song Air 2019-2020 Myrskyluodon Maija Swipe Right 2020-2021 Blood stream Resistance 2021-2022 Dance Macabre Tšernobyl 2022-2023 Disco Movement == Lähteet == == Aiheesta muualla == * Joukkueen kotisivut: http://lumineerssynchro.fi/ * Lumineers Espoon Jäätaitureiden nettisivuilla: https://espoonjaataiturit.sporttisaitti.com/muodostelmaluistelu/lumineers/ * Lumineers Espoon Taitoluisteluklubin nettisivuilla: https://www.etkespoo.com/joukkue/lumineers/ Luokka:Muodostelmaluistelujoukkueet